पाएं अपने शहर की ताज़ा ख़बरें और फ्री ई-पेपरडाउनलोड करें
महिला परामर्श केंद्र में तीन बेटियों व दो बेटों को साथ लेकर आया व्यक्ति बोला- मेरी पत्नी को सास-ससुर ने मिलकर दूसरे आदमी को बेच दिया, पत्नी वापस चाहिए। वहीं पत्नी बोली- पांच बच्चों का पिता रिश्ते में मेरा काका है। 14 साल पहले बहला फुसलाकर भगा ले गया और धमकाकर मुझसे शादी कर ली। अब मुझे इसके नहीं पहले पति के साथ रहना है।
पुलिस कंट्रोल रूम स्थित परामर्श केंद्र में गुरुवार को खंडवा चीराखदान निवासी 30 वर्षीय महिला व हरदा निवासी जगदीश के बीच जमकर विवाद हुआ। पुलिस ने दंपती व उनके परिजन को काउंसलिंग के लिए परिवार परामर्श केंद्र पर बुलाया था। रामनगर चीरा खदान निवासी महिला ने बताया 2006 में उसकी शादी पुनासा निवासी अशोक पिता फत्तू से हुई थी।
शादी के कुछ महीने बाद विवाद के कारण दोनों के बीच तलाक हो गया। तलाक के बाद रिश्ते में काका जगदीश निवासी रोहिणी उस पर डोरे डालने लगा। वह मुझे बहला फुसलाकर अपने साथ हरदा ले गया। यहां उसने मुझसे कोर्ट में शादी कर ली। 14 साल तक उसने मुझसे हरदा के आसपास ईंट भट्टों पर काम कराया और मारपीट कर जोर जबरदस्ती करता रहा।
हरदा की महिला की मदद से दो महीने पहले ही मायके आई और माता-पिता को काका जगदीश की हरकत बताई। अब वह तलाक शुदा पति अशोक के साथ रहना चाहती है। उधर जगदीश ने बताया कि पांच बेटियां होने के बाद पत्नी उस पर ऐसे गंभीर आरोप लगा रही है। उसने अपने ससुर लक्ष्मण व सास पर पत्नी को बेचने का आरोप लगाया।
नहीं बनी बात, अब कोर्ट में जाएगा मामला
जगदीश ने पुलिस को बताया तलाक के बाद उसने मंजू से प्रेम विवाह किया था। शादी के दस्तावेज उसके पास है। उसके 5 बच्चे भी मंजू से ही हैं। उसने बताया मामले में पुलिस थाने में शिकायत की है, अब कोर्ट जाऊंगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn